**Holohlavec končistý** (lat. *Psilocybe semilanceata*) je psychedelická (alebo "magická") huba, ktorá obsahuje psychoaktívne zložky psilocybín a baeocystín. Zo všetkých psychoaktívnych húb na svete sa najčastejšie vyskytuje v prírode a je jednou z najúčinnejších. Huby majú charakteristický kónický až zvonovitý tvar klobúka, ktorého priemer môže mať až 2,5 centimetra. Vrchol klobúka má malý výčnelok podobný bradavici. Sú žltej až hnedej farby, a sú pokryté lúčovými ryhami, ktoré sú vlhké a menia sa do svetlejšej farby počas rastu. Ich hlúbik je štíhly a dlhý, a je rovnakej farby alebo o niečo svetlejší ako klobúk. Pripevnenie výtrusorodej vrstvy je odsadlé, a ich pôvodná krémová farba predtým ako sa zafarbí fialovým tónom, keď výtrusy dozrejú. Výtrusy sú tmavo fialovo-hnedé, tvarom elipsoidné a merajú 10,5–15 na 6,5–8,5 mikrometrov.

Huba rastie na poliach, trávnatých lúkach a podobných lokalitách, najmä vo vlhkých poliach severných strán, ktoré sú dostatočne hnojené ovčími alebo kravskými výkalmi. Ale na rozdiel od holohlavca kubánskeho a holohlavca výkalového nerastie hlavne na hnoji; skôr to je saprofágový druh, ktorý živia rozpadajúce sa korene tráv. Je dosť rozšírený v chladnom miernom podnebnom pásme a subarktickom pásme na Severnej pologuli, najmä v Európe. Avšak, občas sa vyskytuje v teplejších lokalitách ako India, Južná Amerika a Austrálázia. Prvotná vierohodná história intoxikácie holohlavcom končistým sa datuje do roku 1799 v Londýne, a v 60. rokoch bol potvrdený obsah psilocybínu v prvých európskych druhoch. Ďalšie skúmanie chemického zloženia huby odhalilo prítomnosť psychotropných látok baeocystín a fenyletylamín.

Taxonómia a pomenovanie
-----------------------

Druhy boli prvýkrát popísané Eliasom Magnusom Friesom ako *Agaricus semilanceatus* v jeho knihe *Epicrisis Systematis Mycologici* z roku 1838. Paul Krummer ich premenoval na *Psilocybe* v roku 1871. *Panaeolus semilanceatus* názov, ktorý dal Jakob Emanuel Lange vo svojich publikáciách v rokoch 1936 a 1939, je synonymum. Podľa taxonomickej databázy MycoBank, niekoľko taxónov bolo niekedy považovaných za odrodu *Psilocybe semilanceata*, znamenajúcu to isté ako druhy dnes známe ako holohlavec bahenný.

Niekoľko molekulárnych štúdií publikovaných v 00. rokoch, demonštrujú, že holohlavec bol polyfyletický. Štúdiá podporovali ideu delenia druhu do dvoch vývojových vetví, jedna skladajúca sa z modrastých, halucinogénnych druhov, a druhá nemodrastých a nehalucinogénnych druhov.

Referencie
----------

1. ↑  Fries EM.. *Epicrisis Systematis Mycologici: Seu Synopsis Hymenomycetum*. Uppsala, Švédsko : Typographia Academica, 1838. Dostupné online. S. 231. (Latinský)
2. ↑  Lange JE.. Studies in the Agarics of Denmark, Part XI. *Psathyra*, *Panaeolus*, *Psilocybe*, *Gomphidius*, *Phylloporus*, *Cantharellus*, *Schizophyllum*. *Dansk botanisk Arkiv*, 1936, roč. 9, s. 1–46.
3. ↑  Lange JE.. *Flora Agaricina Danica*. Kodaň, Dánsko : Danish Botanical Society, 1939. S. 84.
4. ↑   *Psilocybe strictipes Singer & A.H. Sm. 1958* [online]. International Mycological Association, [cit. 2010-11-19]. Dostupné online.
5. ↑  Moncalvo JM, Vilgalys R, Redhead SA, Johnson JE, James TY, Catherine Aime M, Hofstetter V, Verduin SJ, Larsson E, Baroni TJ, Greg Thorn R, Jacobsson S, Clémençon H, Miller OK Jr.. One hundred and seventeen clades of euagarics. *Molecular Phylogenetics and Evolution*, 2002, roč. 23, s. 357–400. DOI: 10.1016/S1055-7903(02)00027-1. PMID 12099793.
6. ↑  Nugent KG, Saville BJ.. Forensic analysis of hallucinogenic fungi: a DNA-based approach. *Forensic Science International*, 2004, roč. 140, s. 147–57. DOI: 10.1016/j.forsciint.2003.11.022. PMID 15036436.
7. ↑  Matheny PB, Curtis JM, Hofstetter V, Aime MC, Moncalvo JM, Ge ZW, Slot JC, Ammirati JF, Baroni TJ, Bougher NL, Hughes KW, Lodge DJ, Kerrigan RW, Seidl MT, Aanen DK, DeNitis M, Daniele GM, Desjardin DE, Kropp BR, Norvell LL, Parker A, Vellinga EC, Vilgalys R, Hibbett DS.. Major clades of Agaricales: a multilocus phylogenetic overview. *Mycologia*, 2006, roč. 98, s. 982–95. Dostupné online [PDF]. DOI: 10.3852/mycologia.98.6.982. PMID 17486974.

Iné projekty
------------

Commons
* Spolupracuj na Commons Commons ponúka multimediálne súbory na tému **Holohlavec končistý**

Zdroj
-----

*Tento článok je čiastočný alebo úplný preklad článku Psilocybe semilanceata na anglickej Wikipédii.*